Еди Маринов
Вентилатор

chitanka.info

Рея се в облаците

на мълчанието

в главата ми,

а там намирам

замъка на илюзиите —

истинската си съдба,

перката на вентилатора,

омазан с… халва…

Душата ми залепва

за всяко малко парче,

отнесено от вятъра

на меланхолията,

апатията и дъжда,

останали като утайка

от веселите дни

на детството…

Така кутията с халва

бавно се изпразва,

за да се напълни

със сиво без(въз)душие,

с мазни сънища,

копнежи по щастието

на личността…

Дали ще е възможно,

някой да завърти перката

наобратно?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.